**COMPLETARE ORDINE DE ZI la CONVOCATORUL**

**Adunării Generale Ordinare a Acţionarilor S.C. SEVERNAV S.A.**

S.C. SEVERNAV S.A. înmatriculată sub nr. J/25/03/1990, CUI 1606030, cu sediul social în localitatea Drobeta Turnu Severin, strada Calea Timişoarei nr. 204, judeţul Mehedinţi, în conformitate cu prevederile Legii nr.31/1990 republicata cu modificările şi completările ulterioare, la solicitarea din 26.05.2015 a acţionarului semnificativ al S.C. SEVERNAV S.A. domnul Merola Giancarlo Michele - deţinător al unui număr de 1.460.000 acţiuni, în valoare totală de 3.650.000 lei, reprezentând un procent de 28,960% din numărul total de voturi în cadrul A.G.A., de a aplica metoda votului cumulativ pentru alegerea Consiliului de Administratie în Adunarea Generală Ordinară a Actionarilor S.C. SEVERNAV S.A. din data de 18/19.06.2015 şi de a candida pentru numirea ca membrii ai Consiliului de Administraţie domnii: Ţîrlea Victor, Cucu Constantin Dinel, Ardelean Ioan Radu, Negescu Pericle şi Grigore Fănică, în temeiul prevederilor art. 117^1 din Legea 31/1990, completează ordinea de zi a Adunării Generale Ordinare a Acţionarilor ce se va întruni în data de 18 iunie 2015, respectiv 19 iunie 2015, orele 10:00 la sediul societăţii din Drobeta Turnu Severin, Calea Timişoarei nr. 204, Jud. Mehedinţi şi care a fost publicată iniţial în M.Of. al României, partea a IV-a nr. 2391/13.05.2015şi în ziarul Datina nr. 6392/13.05.2015, urmând ca ordinea de zi să aibă următoarul conţinut:

1. Revocarea membrilor Consiliului de Administratie: Cucu Constantin Dinel, Ţîrlea Victor, Merola Giancarlo Michele, Ardelean Ioan-Radu şi Pişleaga Virgil incepand cu data hotararii Adunarii Generale Ordinare a Actionarilor – 19.06.2015.
2. Alegerea membrilor Consiliului de Administratie prin metoda votului cumulativ pe o durată de 4 ani, respectiv de la data hotărârii AGOA până la data de 19.06.2019.
3. Stabilirea datei de 06.07.2015 ca dată de înregistrare care serveşte la identificarea acţionarilor asupra cărora se răsfrâng efectele hotărârii AGOA, în conformitate cu prevederile art.238 alin (1) din Legea 297/2004 privind piaţa de capital.
4. Aprobarea mandatării Preşedintelui Consiliului de Administraţie - să semneze hotărârea Adunării Generale Ordinare a Acţionarilor precum şi orice alte documente aferente adunării şi să efectueze toate procedurile şi formalităţile prevăzute de lege în scopul îndeplinirii hotărârilor adunării, inclusiv formalităţile de publicare şi înregistrare a hotărârilor adunării la Oficiul Registrului Comerţului şi la orice alte instituţii publice. Persoana mandatată de adunare va avea dreptul de a delega această împuternicire oricărei persoane pe care o consideră potrivită.

În conformitate cu dispoziţiile art. 117 alin.(6) din legea nr. 31/1990 menţionăm faptul că lista cuprinzând informaţii cu privire la numele, localitatea de domiciliu şi calificarea profesională ale persoanelor propuse pentru funcţia de administrator se află la dispoziţia acţionarilor, putând fi consultată şi completată de aceştia, până la data de 28.05.2015.

**Precizări privind aplicarea metodei votului cumulativ pentru alegerea Consiliului de Administraţie**

În temeiul art. 235 din Legea nr. 297/2004 privind piata de capital si a art. 125-129 din Regulamentul nr. 1/2006 al C.N.V.M., facem următoarele precizări privind aplicarea metodei votului cumulativ pentru alegerea Consiliului de Administratie, destinate actionarilor cu drept de vot în Adunarea Generală Ordinară a Actionarilor S.C. SEVERNAV S.A. din data de 18/19.06.2015.

Prin metoda votului cumulativ, fiecare actionar are dreptul de a-si atribui voturile cumulate (voturile obtinute în urma înmultirii voturilor detinute de catre orice actionar, potrivit participarii la capitalul social, cu numarul administratorilor ce urmeaza sa formeze consiliul de administratie) uneia sau mai multor persoane propuse pentru a fi alese în consiliul de administratie.

Administratorii în functie pâna la data adunării generale sunt înscrişi de drept pe lista candidaţilor pentru alegerea în noul consiliu de administraţie.

Aplicarea metodei votului cumulativ presupune alegerea întregului Consiliu de Administratie, format din cel putin cinci membri, în cadrul aceleiaşi A.G.A.

Administratorii în funcţie la data adunării generale care nu sunt reconfirmaţi prin vot cumulativ în noul consiliu de administratie sunt consideraţi revocaţi, mandatul lor încetând pe cale de consecinţă.

În exercitarea votului cumulativ acţionarii pot să acorde toate voturile cumulate unui singur candidat sau mai multor candidaţi. În dreptul fiecarui candidat actionarii mentioneaza numarul de voturi acordate.

Numarul de voturi cumulate la care are dreptul fiecare actionar este înscris într-un talon primit la intrarea în sală, urmând a fi ataşat buletinului de vot, în forma finală.

La hotarârea A.G.A. numărul de voturi cumulate poate fi înscris direct pe buletinul de vot, în forma finală, distribuit fiecărui acţionar.

Numărul de voturi exprimate de un acţionar pe buletinul de vot nu poate fi mai mare decât numărul voturilor cumulate ale acţionarului respectiv, sub sanctiunea anulării buletinului de vot.

Persoanele care au obţinut cele mai multe voturi cumulate în cadrul adunării generale a actionarilor sunt declarate alese ca membri ai consiliului de administratie al respectivei societăţi admise la tranzactionare pe o piată reglementată.

În situatia în care două sau mai multe persoane propuse a fi alese ca membri în consiliul de administratie obţin acelasi număr de voturi cumulate, este declarată aleasă ca membru în consiliul de administratie persoana care a fost votată de un număr mai mare de acţionari.

Criteriile de alegere a membrilor consiliului de administratie în situatia în care doua sau mai multe persoane propuse obtin acelasi numar de voturi cumulate, exprimate de acelasi număr de actionari sunt stabilite de A.G.A. si precizate în procesul verbal al acesteia.

Aplicarea metodei votului cumulativ poate fi realizata după modelul orientativ prezentat în continuare.

Model exemplificativ de alegere a consiliului de administratie al unei societăti comerciale admise la tranzactionare pe o piată reglementată prin metoda votului cumulativ:

1. O societate comercială are un capital social subscris si vărsat de 1.000 u.m. divizat în 1.000 actiuni cu valoarea nominala de 1 u.m.

Participarea actionarilor la capitalul social al acestei societati este următoarea:

- Actionar 1 ... 550 actiuni reprezentând 55% din capitalul social

- Actionar 2 ... 150 actiuni reprezentând 15% din capitalul social

- Actionar 3 ... 100 actiuni reprezentând 10% din capitalul social

- Actionar 4 ... 100 actiuni reprezentând 10% din capitalul social

- Actionar 5 ... 100 actiuni reprezentând 10% din capitalul social.

2. În conformitate cu prevederile actului constitutiv al societatiiii fiecare actiune plătită dă dreptul la un vot în AGA.

3. Societatea va fi administrată de un Consiliu de Administratie format din 5 membri, acestia urmând a fi alesi prin metoda votului cumulativ la solicitarea Actionarului 3.

Pentru functia de membru în CA candideaza un numar de 7 persoane.

4. Volumul voturilor cumulate pentru fiecare actionar este următoarea:

- Actionar 1 ... 2.750 voturi cumulate (550\*5)

- Actionar 2 ... 750 voturi cumulate (150\*5)

- Actionar 3 ... 500 voturi cumulate (100\*5)

- Actionar 4 ... 500 voturi cumulate (100\*5)

- Actionar 5 ... 500 voturi cumulate (100\*5).

5. În cadrul AGA voturile cumulate privind alegerea Consiliului de Administratie au fost acordate astfel:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | Pers.1 | Pers.2 | Pers.3 | Pers.4 | Pers.5 | Pers.6 | Pers.7 | Total |
| Acţ.1 | 751 | 751 | 751 | 497 |  |  |  | 2.750 |
| Acţ.2 |  |  |  |  | 750 |  |  | 750 |
| Acţ.3 |  |  |  |  | 500 |  |  | 500 |
| Acţ.4 |  |  |  |  |  | 350 | 150 | 500 |
| Acţ.5 |  |  |  |  | 250 | 147 | 103 | 500 |
| Total | 751 | 751 | 751 | 497 | 1.500 | 497 | 253 | 5.000 |

6. Ca urmare a acestui vot au fost alesi ca membri în Consiliul de Administratie:

Pers. 5 care a obtinut un numar de 1.500 voturi cumulate

Pers. 1 care a obtinut un numar de 751 voturi cumulate

Pers. 2 care a obtinut un numar de 751 voturi cumulate

Pers. 3 care a obtinut un numar de 751 voturi cumulate

Pers. 6 care a obtinut un numar de 497 voturi cumulate, dar a fost votat de 2 actionari.

Proiectul de hotărâre al A.G.O.A. modificat, documentele si materialele de sedinta, precum si lista persoanelor propuse pentru funcţia de administrator se află la dispoziţia acţionarilor începând cu data de 27 mai 2015in format electronic, pe website-ul societatii.

Menţionăm că restul prevederilor din convocarea publicată în Monitorul Oficial al României, partea a IV-a, nr. 2391/13.05.2015 şi în ziarul Datina nr. 6392/13.05.2015, rămân neschimbate.

**Preşedintele Consiliului de Administraţie,**

**Ing. Cucu Constantin Dinel**